stanford-oval/wikipedia huggingface dataset:
Hilma (televisiosarja)

| Hilma |
| --- | --- |
Pääosissa:  Senni Nieminen
Alkuperämaa:  Suomi
Verkko:  Yle TV2
Esitetty:  3.1.1967 – 1970
Jaksoja:  18
Tuotanto
Ohjaaja(t):  Jarmo Nieminen Matti Tapio Kalervo Nissilä Pekka Koskinen
Käsikirjoittaja(t):  Paavo Vihervä
Tuotantoyhtiö(t):  Yleisradio
Edeltäjä:  Hilma ja Akseli
Aiheesta muualla
IMDb 
Hilma on Yleisradion tuottama televisiosarja, jota esitettiin vuosina 1967–1970. Se on jatkoa vuonna 1961 alkaneelle tv-sarjalle Hilma ja Akseli, joka jouduttiin lopettamaan Akselia esittäneen Hemmo Airamon kuoltua. Alun perin Hilma ja Akseli oli radion kuunnelmasarja.
Hilma-sarjassa nimiroolia, nyt leskeksi jäänyttä vanhaa naista esittää Senni Nieminen. Muita useammissa jaksoissa esiintyviä näyttelijöitä ovat Kaarina Vahtonen Elsana ja Emil Saarinen Frans Laineen roolissa. Sarjan jaksoista 11 ensimmäistä ohjasi Jarmo Nieminen. Loppujen seitsemän jakson ohjaajia ovat Matti Tapio, Kalervo Nissilä ja Pekka Koskinen. Sarja ja sen edeltäjät perustuvat turkulaisen Paavo Vihervän käsikirjoituksiin.
Aiheesta muualla

Ylen Elävä arkisto: Hilma
Muhammad Yamin

| Muhammad Yamin |
| --- | --- |

Henkilötiedot
Syntynyt: 1903
Kuollut: 1962
Kansalaisuus:  Indonesia
Ammatti:  Kirjailija
Aiheesta muualla
Löydä lisää kirjailijoitaKirjallisuuden teemasivulta
Muhammad Yamin (1903 Talawi, Sawahlunto, Minangkabau, Sumatra, Indonesia – 1962) oli indonesialainen kirjailija ja poliitikko, joka teki työtä Indonsian itsenäistymisen hyväksi. Hän aloitti kirjailijanuran 1920-luvulla, jolloin Indonesian runoudelle oli ominaista romanttinen suuntaus. Hän oli sen kirjallisuudenlajin uranuurtajia.
Yamin toimi aktiivisesti Jong Sumatranen Bondissa ja kannatti yhteistyöstä Alankomaiden siirtomaahallinon kanssa kieltäytyvää Indonesian puoluetta (Partai Indonesia, PARTINDO). Hän ansaitsi elantonsa kirjailijana ja toimittajana.
Aiheesta muualla

Kuvia tai muita tiedostoja aiheesta Muhammad Yamin Wikimedia Commonsissa
Minsk-Arena

| Minsk-Arena |
| --- | --- |
 Arkkitehti Valeri Kutskon johdolla suunniteltu Minsk-Arenan monitoimihalli otettiin käyttöön tammikuussa 2010.
Rakennuksen tiedot
Sijainti:  Minsk, Valko-Venäjä
Koordinaatit:  53.9363°N, 27.4822°E
Rakennustyöt aloitettu:  2006
Avattu:  30.12.2008 (velodromi), 2.12.2009 (luistelustadion), 30.1.2010 (Arena)
Arkkitehti:  arkkitehti Valeri Kutsko/ RUP Institut Belgosprojekt ja muita suunnittelijoita
Käyttäjät
 Dinamo Minsk (2010-) BC Tsmoki-Minsk 
Katsojakapasiteetti
 15 086 (Arena), 2 000 (velodromi), 3 000 luistelustadion 
Lisää rakennusartikkeleitaArkkitehtuurin teemasivulla
Minsk-Arena (valkoven. «Мінск-Арэна»  — Шматпрофільны культурна-спартыўны комплекс „Мінск-Арэна“, ven. «Минск-Арена»  — Многопрофильный культурно-спортивный комплекс „Минск-Арена“) on Valko-Venäjän pääkaupungissa Minskissä sijaitseva vuonna 2010 avattu monikäyttöinen neljän rakennuksen kokonaisuus, jonka ytimen muodostaa urheilu- ja kulttuurihalli. Keskuksen rakennustaiteellinen suunnittelu on arkkitehti Valeri Kutskon (ven. Валерий Куцко, valkoven. Валерый Куцко) ja muiden suunnittelijoiden käsialaa. Hallin katsojakapasiteetti on noin 15 000 henkeä (käyttötarkoituksen mukaan hieman vaihdellen) ja kotikenttänään sitä käyttää KHL-liigassa pelaava jääkiekkojoukkue Dinamo Minsk.
Minsk-Arena esiintyy myös valkovenäläisessä postimerkissä.
Minsk-Arenan kokonaisuuteen kuuluu myös monitoimihallin eteläpuolella sijaitsevat 2 000 katsojan velodromi, 3 000 katsojan luistelustadion ja 1 080 ajoneuvon pysäköintihalli.
Monitoimihalli on päätapahtumapaikka Jääkiekon vuoden 2014 maailmanmestaruuskilpailuissa . Siellä on järjestetty esimerkiksi myös Lasten Eurovision laulukilpailu 2010 ja Lasten Eurovision laulukilpailu 2018, lukuisia konsertteja sekä muita tapahtumia.
Aiheesta muualla

Minsk-Arena kotisivut (Arkistoitu – Internet Archive)
Arena dlja sportivnyh sveršeni (5/2007) (venäjäksi) (ais.by)
"Oživšije" fantazii Valerija Kutsko (2/2010) (Arkistoitu – Internet Archive) (venäjäksi) (ng.by)
Minsk-Arena - lutšaja v KHL[vanhentunut linkki] (venäjäksi) (bsa.by)
Minsk Arena: Bystreje, vyše, silneje! (7 dnei, 4/2012) (Arkistoitu – Internet Archive) (venäjäksi) (belta.by)
Rakennuksen ulkovalaistuksesta (Arkistoitu – Internet Archive) (englanniksi) (gvalighting.com)
Komanda arhitektorov za Minsk-Areny byla otmetšena vysšei nagradoi (video, 21.9.2013) (Arkistoitu – Internet Archive) (venäjäksi) (tvr.by)
| 0 | 1 | 2 | 3 |
| --- | --- | --- | --- |
| Bodrovin divisioona | Tarasovin divisioona | Harlamovin divisioona | Keskinen divisioona |
| Ufa-Arena | Arena-Metallurg | Arena-Omsk | Tatneft-Arena |
| Minsk-Arena | Podmoskovje-urheilupalatsi | Arena 2000 | Kazakstan-urheilupalatsi |
| Sokolniki-urheilupalatsi | Junost-urheilupalatsi | Volgar-urheilupalatsi | Ammattiyhdistysten urheilupalatsi |
| Kuznetsin metallurgien urheilupalatsi | Balašiha-Arena | Konsertti- ja urheilupalatsi Sibir | Vitjaz-jääpalatsi |
| Tšerepovetsin jääpalatsi | Pietarin jääpalatsi | Platinum Arena | Urheilullis-kulttuurinen kompleksi Neftehimik |
| Arena Mytištši | TsSKA-jääurheilupalatsi | Riika-areena | Lužniki |
| 0 | 1 | 2 |
| --- | --- | --- |
| Edeltäjä: Globen 2013 | Jääkiekon maailmanmestaruuskilpailujen finaaliareena 2014 | Seuraaja: O2 Arena (Praha)  2015 |
Muhammad V (Malesia)

| Muhammad V |
| --- | --- |
 Muhammad V vuonna 2017
Yang di-Pertuan Agong
Valtakausi:  13. joulukuuta 2016 – 6. tammikuuta 2019
Kruunajaiset:  24. huhtikuuta 2017
Edeltäjä:  Abdul Halim
Seuraaja:  Abdullah al-Haj
Kelantanin sulttaani
Valtakausi:  13. syyskuuta 2010 –
Edeltäjä:  Ismail Petra
Seuraaja:  Faiz Petra

Syntynyt:  6. lokakuuta 1969 (ikä 55) Kota Bharu, Kelantan, Malesia
Puoliso:  Tengku Zubaidah Tengku Norudin (vih. 2004; ero 2008) Sultanah Nur Diana Petra (vih. 2010) Oksana Voevodina (vih. 2018; ero 2019)
Koko nimi:  Tengku Muhammad Faris Petra ibni Tengku Ismail Petra
Suku:  Long Senik
Isä:  Ismail Petra
Äiti:  Tengku Anis Binti Tengku Abdul Hamid
Uskonto:  sunnalaisuus
Muhammad V, oikealta nimeltään Muhammad Faris Petra (s. 6. lokakuuta 1969 Kota Bharu, Kelantan, Malesia), oli Kelantanin sulttaani ja Malesian kuningas eli Yang di-Pertuan Agong tammikuuhun 2019, jolloin hän erosi. Hän seurasi Kelantanin sulttaanina isäänsä Ismail Petraa vuonna 2010. Hän astui Malesian kiertävään kuninkaanvirkaan vuonna 2016. Muhammad V luopui kruunusta 6. tammikuuta 2019.
Hän oli Malesian ensimmäinen Yang di-Pertuan Agong, joka on luopunut kruunusta. Hän meni naimisiin Miss Moskovan Oksana Vojevodinan kanssa marraskuussa 2018 ja heille syntyi 21. toukokuuta 2019 Ismail Leon -niminen poika. Lehtitietojen mukaan Muhammad V jätti avioerohakemuksen vaimostaan 1. heinäkuuta 2019.
Aiheesta muualla

Kuvia tai muita tiedostoja aiheesta Muhammad V (Malesia) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Abdul Halim | Yang di-Pertuan Agong, Malesian kuningas 2016–2019 | Seuraaja: Abdullah al-Haj |
| 0 | 1 | 2 |
| --- | --- | --- |
|  | Edeltäjä: Ismail Petra | Kelantanin sulttaani 2010–    |
Himotunjärvi

| Himotunjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°39′03″N, 23°32′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Myllylammiin 
Järvinumero:  35.311.1.056
Mittaustietoja
Pinnankorkeus:  111,8 m  
Rantaviiva:  1,492 km  
Pinta-ala:  8,83 ha  
Saaria:  ei saaria 
 fiHimotunjärvi 
Himotunjärvi  on Pirkanmaalla Ylöjärvellä Mutalan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 8,8 hehtaaria ja se on 600 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 111,8 metriä mpy.
Mustajärvi (Petäjävesi)

| Mustajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°12′52″N, 25°03′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  Pirttijoki Suoliveteen 
Järvinumero:  14.527.1.008
Mittaustietoja
Pinnankorkeus:  154,5 m  
Pituus:  690 m  
Leveys:  340 m  
Rantaviiva:  1,821 km  
Pinta-ala:  12,717 ha  
Tilavuus:  0,00038 km³ 
Keskisyvyys:  2,99 m  
Suurin syvyys:  6,8 m  
Saaria:  ei saaria 
 fiMustajärvi 
Mustajärvi  on Keski-Suomessa Petäjävedellä Urrianmutkan lähellä sijaitseva järvi.
Maantietoa

Järvi on 690 metriä pitkä, 340 metriä leveä, ja sen pinta-ala on 12,7 hehtaaria. Järvellä ei ole kartan mukaan saaria. Järven tilavuudeksi on saatu 380 000 kuutiometriä. Sen keskisyvyys on 3,0 metriä ja suurin syvyys on 6,8 metriä. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Pirttijoen valuma-alueeseen (14.527) se kuuluu. Järven vedenpinnan korkeus on 154,5 metriä mpy.
Jens Öhling

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Sarajevo 1984 |  |  |
|  Pronssia | Calgary 1988 |  |  |
Jens Öhling (s. 3. huhtikuuta 1962 Nacka) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta kaksissa olympialaisissa, joissa molemmissa hän saavutti pronssia, ja kaksissa MM-kilpailuissa, joissa hän jäi ilman mitalia. Sarajevon olympialaisissa 1984 hän teki neljä maalia ja antoi neljä maalisyöttöä ja muodosti Per-Erik Eklundin ja Peter Gradinin kanssa joukkueen parhaan hyökkäysketjun. Calgaryn olympialaisissa 1988 Öhling teki yhden maalin ja antoi neljä maaliin johtanutta syöttöä. Hän voitti vuonna 1981 alle 20-vuotiaiden maailmanmestaruuden.
Öhling siirtyi NSA-76:sta vuonna 1979 Djurgårdens IF:ään, jota hän edusti vuoteen 1997 saakka ja jossa hän voitti Ruotsin-mestaruuden vuosina 1983, 1989, 1990 ja 1991. Hän lopetti pelaajauransa Södertälje SK:ssa kaudella 1997–1998. NHL-seura Boston Bruins varasi Öhlingin vuoden 1980 varaustilaisuuden kymmenennellä kierroksella 207. varausvuorolla mutta Öhling ei koskaan pelannut NHL:ssä.
Djurgårdens IF on jäädyttänyt Öhlingin pelinumeron 11.
Heralding – The Fireblade

| Heralding – The Fireblade Falkenbach |
| --- | --- | --- |

Studioalbumin tiedot
 Äänitetty : TidalWave Recording Studio, Saksa
 Julkaistu: 2005
 Tuottaja(t): Vratyas Vrakyas
 Tyylilaji: Folk metal Viking metal
 Kesto: 50.07 (digipak)
 Levy-yhtiö: Napalm Records
Muut kannet
 Digipakin kansikuva
Falkenbachin muut julkaisut
| Ok Nefna Tysvar Ty (2003) | Heralding – The Fireblade (2005) | Tiurida 2011 |
Heralding – The Fireblade on uudelleen äänitetty versio Falkenbachin julkaisemattomasta debyyttialbumista Firebladesta (1995). Useimmat kappaleet ovat ilmestyneet jo aiemmin, kuten "Laeknishendr" ja "Skirnir" ovat ilmestyneet vuoden 1995 "Laeknishendr"'-demolla. "Heathen Foray" on ilmestynyt ... Magni Blandinn Ok Megintiri... -albumilla nimellä "The Heathenish Foray". "Heralder" on uudempi versio "The Heralder" -kappaleesta, joka löytyy vain ...En Their Medh Riki Fara... -albumin kuvavinyylipainoksesta. "Heralder" on kuitenkin lyhyempi (5:12) kuin alkuperäinen "The Heralder" (9:05). Albumista on tehty digipak-versio, joka sisältää bonusraidan "Gjallar" .
Kappale "The Heralder" äänitettiin ensimmäisen albumin jälkeen ja sen oli tarkoitus tulla toisen albumin avausraidaksi,
mutta lopputulos ei ollut tarpeeksi hyvä, joten Vratyas Vakyas päätti olla laittamatta sitä  ... Magni Blandinn Ok Megintiri... -albumille. Alun perin kappaleen piti olla erilaisena osa Fireblade-albumia.
Levyllä kuullaan myös kolmea Vindsval-bändin jäsentä: Hagalaz (kitara), Tyrann (laulu) ja Boltthorn (rummut).
Kappaleet

"Heathen Foray" - 7:15
"...Of Forests Unknown..." - 3:48
"Havamal" - 6:57
"Roman Land" - 4:18
"Heralder" - 5:12
"Laeknishendr" - 5:57
"Walkiesjar" - 3:52
"Skirnir" - 4:36
"Gjallar" - 8:10 **
Arvostelut

Bladdermouth: 7.5/10
Imperiumi: 6/10
Sputnikmusic:
Aiheesta muualla

Heralding – The Fireblade Discogsissa. (englanniksi)
Albumi Heralding – The Fireblade Encyclopaedia Metallum -sivustolla (englanniksi)
Mustajärvi (Orivesi, Hanhilahti)

| Mustajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°38′08″N, 24°09′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Jouttijärveen 
Järvinumero:  35.317.1.018
Mittaustietoja
Pinnankorkeus:  147,7 m  
Rantaviiva:  0,518 km  
Pinta-ala:  1,023 ha  
Saaria:  ei saaria 
 fiMustajärvi 
Mustajärvi  on Pirkanmaalla Orivedellä Hanhilahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,0 hehtaaria ja se on 250 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vaavunjoen valuma-alueeseen (35.317) se kuuluu. Järven vedenpinnan korkeus on 147,7 metriä mpy.
Hyrrä

Jean-Baptiste Chardinin maalaus "Hyrrällä leikkivä lapsi" (n. 1735)
Hyrrä on sekä lasten lelu että teknisissä sovelluksissa käytettävä laite. Se pyöräytetään voimakkaasti akselinsa ympäri, jolloin hyrrä löytää tasapainon ja pysyy pystyssä. Hyrrä on vanha lelu ja se on pysynyt melko muuttumattomana. Se on erittäin helppo tunnistettava vanhoista leluista. Ennen sitä on käytetty myös rahapelivälineenä ja sillä on yritetty ennustaa.
Tekninen sovellus on esimerkiksi hyrräkompassi eli gyroskooppi.
Nopeasti pyörivä hyrrä pyrkii vastustamaan pyörimisakselinsa suunnan muutoksia. Tätä ilmiötä nimitetään hyrrävoimaksi. Mikäli akseli ei ole pystysuora, sen suunta kuitenkin vähitellen kiertyy pystysuunnan ympäri, mitä sanotaan prekessioksi. Joissain hyrrissä on erikoisrakenne jonka takia prekessio kääntää koko hyrrän ylösalaisin jossa tilassa se pyörii vakaasti. On myös hyrriä jotka pyörivät vain yhteen suuntaan ja jos niitä yrittää saada pyörimään toiseen, ne vaihtavat suuntaa.
Vauhdin hiljentyessä hyrrä alkaa usein heilua. Lopulta hyrrän kiekko koskettaa alustaansa, minkä jälkeen hyrrä pysähtyy hyvin nopeasti.
Esimerkkejä

Puinen hyrrä.
Juutalainen dreidel.
Japanilainen hyrrä.
Jevgeni Džugašvili

Jevgeni Jakovlevitš Džugašvili (ven. Евге́ний Я́ковлевич Джугашви́ли; 10. tammikuuta 1936 Urjupinsk – 22. joulukuuta 2016 Moskova) oli Josif Stalinin lapsenlapsi ja tämän poliittisen perinnön puolestapuhuja.
Džugašvili ei koskaan tavannut Stalinia henkilökohtaisesti. Hänen isänsä oli Jakov Džugašvili ja äitinsä Olga Golyševa. Pariskunnan suhde päättyi ennen pojan syntymää ja isä kuoli Sachsenhausenin keskitysleirillä toisessa maailmansodassa. Džugašvili valmistui vuonna 1959 Ilmavoimien Žukovski-insinööriakatemiasta. Hän opetti vuosikymmenten ajan Neuvostoliiton sotilasakatemioissa. Džugašvili meni naimisiin Nanuli Nozadzen kanssa. Pariskunnalle syntyi kaksi poikaa. 1990-luvulla Džugašvili oli ehdokkaana duuman vaaleissa.
Džugašvili julkaisi vuonna 2015 muistelmateoksen Moi ded – Stalin. On – svjatoi! ("Minun isoisäni oli Stalin. Hän oli pyhimys!"). Samana vuonna Euroopan ihmisoikeustuomioistuin hylkäsi hänen valituksensa tapauksesta, jossa Novaja gazeta oli hänen mukaansa aiheettomasti syyllistänyt Stalinin Katynin joukkomurhasta. Džugašvili teki valituksia myös venäläisiin tuomioistuimiin ja vaati Ukrainalta rikostutkintaa Stalinia holodomorista syyttäneitä viranomaisia vastaan. Džugašvili piti Vladimir Putinia "aivottomana" ja uskoi, että Neuvostoliiton alamäki olisi vältetty jos Stalin olisi elänyt kauemmin.
Helmi Hollström

| Helmi Hollström> Henkilötiedot |
| --- | --- |
Syntynyt: 31. joulukuuta 2001 (ikä 22)
Ammatti:  laulaja, juontaja, näyttelijä
Muusikko
Aktiivisena:  2010–
Tyylilajit:  musikaali, pop
Soittimet:  laulu, piano
Yhtyeet:  Duo Helmiina
Aiheesta muualla
Kotisivut
  [ Muokkaa Wikidatassa ] [ ohje ]  
Helmi Marleena Hollström (s. 31. joulukuuta 2001) on juontaja ja laulaja. Hän juonsi Pikku Kakkosta. Hän on esiintynyt myös televisio-ohjelmissa Talent Suomi ja The Voice Kids.
Ura

Hollström on esiintynyt Tampereen Komediateatterin musikaalissa Annie ja Tampereen Työväen Teatterin musikaalissa Liz vuonna 2012 ja Les Misérables -musikaalissa Tampereen Teatterissa. Lisäksi hän esitti Trappin perheen nuorinta lasta Gretliä musikaalissa Sound of Music vuonna 2010. Hollström on ollut mukana oopperoissa Taikahuilu ja Hannu ja Kerttu. Syksyllä 2017 Hollström esiintyy Tampereen Työväen Teatterin musikaalissa "Viulunsoittaja Katolla".
Hän on myös esiintynyt Talent Suomi -ohjelmassa yhdessä Iina Virtasen kanssa. He muodostavat Duo Helmiinan. Hollström on voittanut Tangojuniori-kilpailun vuonna 2014. Hollström kilpaili The Voice Kids -musiikkiohjelmassa vuonna 2014 Diandran joukkueessa. Hän pääsi ohjelmassa 20 parhaan joukkoon. Hän on ollut kilpailemassa Valko-Venäjällä Slaavilainen basaari -nimisessä lastenlaulukilpailussa, joka on eräs Euroopan suurimpia lastenlaulukilpailuja. Hän on esiintynyt TV2:lla viihdeohjelmassa Kadonnut: joulupukki.
Tausta

Hollström kävi peruskoulun Tampereen yliopiston normaalikoulussa ja syksyllä 2017 hän siirtyy Tampereen Yhteiskoulun Lukioon. Hänen perheeseensä kuuluvat vanhemmat, isoveli, isosisko sekä koira Uuno. Hollström käy laulutunneilla Tampereella ja on soittanut myös pianoa.
Aiheesta muualla

Helmi Hollström Instagramissa
Jevgeni Davydov

| Mitalit> Miesten jääkiekko.Maa:   Yhdistynyt joukkue. Olympialaiset  | Mitalit> Miesten jääkiekko.Maa:   Yhdistynyt joukkue. Olympialaiset  | Mitalit> Miesten jääkiekko.Maa:   Yhdistynyt joukkue. Olympialaiset  | Miesten jääkiekko> Maa:   Yhdistynyt joukkue. |
| --- | --- | --- | --- |
|  Kultaa | Albertville 1992 | jääkiekko |  |
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 1990 |  |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Ontario 1986 |  |  |
Jevgeni Vitaljevitš Davydov (ven. Евгений Витальевич Давыдов, s. 27. toukokuuta 1967, Tšeljabinsk) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990.
Henrik Jensen

| 0 | 1 | 2 |
| --- | --- | --- |

Henkilötiedot
Koko nimi: Henrik Jensen
Syntymäaika: 25. lokakuuta 1959 (ikä 64)
Syntymäpaikka: Tanska
Pituus: 178 cm
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|     1991–1995 |  Vanløse IF  Hvidovre IF  Brøndby IF |     65 (5) |
Maajoukkue
| 1982 |  Tanska | 1 (0) |
Valmennusura
1997–1999 1999–2003 2003–2005 2005–2007 2007–2008 2009 2010–2011 2012–2014:  Brøndby IF (apuv.)  Køge BK  Akademisk Boldklub  Brøndby IF naiset  Brøndby IF (apuv.)  AC Horsens  Brøndby IF  BK Frem
 Seurajoukkueuran tilastot kattavat vain kansalliset sarjat.
Henrik Jensen (s. 25. lokakuuta 1959) on tanskalainen jalkapallovalmentaja ja entinen keskikenttäpelaaja.
Ura pelaajana

Jensen aloitti pelaajauransa Vanløse IF:n joukkueessa. Hän oli nuorena lupaava hyökkääjä ja pelasi Tanskan alle 17- ja 19-vuotiaiden maajoukkueissa 1970-luvulla. A-maajoukkueessa Jensen pelasi vain yhden maaottelun vuonna 1982. Seuratasolla hän pelasi Vanløsen lisäksi Hvidovressa ja Brøndby IF:ssä, jossa voitti mestaruuden 1991. Hän lopetti uransa seurassa kesällä 1995.
Ura pelaajana > Meriitit pelaajana

Tanskan mestaruus: 1991
Tanskan cup: 1994
Ura valmentajana

Valmennusuransa Jensen aloitti Brøndbyssä apuvalmentajana 1997. Päävalmentajadebyyttinsä hän teki 1999 Køge BK:ssa, jota Jensen luotsasi aina seuran pääsarjasta putoamiseen vuoteen 2003 saakka. Køgestä hän siirtyi Akademisk Boldklubin päävalmentajaksi, muttei taaskaan onnistunut pitämään seuraa pääsarjassa. Putoamisesta huolimatta Jensen jatkoi tehtävissään, kunnes sai lähteä kehnosti sujuneen kauden 2004/05 jälkeen.
AB-pestinsä jälkeen Jensen palasi Brøndbyn organisaatioon naisten edustusjoukkueen päävalmentajaksi. Hänen johdollaan seura voitti Tanskan naisten mestaruuden 2006 ja 2007. Lisäksi hän johdatti seuran välieriin Naisten UEFA Cupissa 2006/07. Hän siirtyi miesten edustusjoukkueen apuvalmentajaksi kaudeksi 2007/08.
Päävalmentajaksi Jensen palasi tammikuussa 2009 AC Horsensissa. Pesti ei kuitenkaan ollut erityisen menestyksekäs, sillä hän ei onnistunut pelastamaan seuraa putoamiselta liigasta ja sai potkut kesäkuussa.
Maaliskuussa 2010 Jensenistä tuli Brøndbyn edustusjoukkueen päävalmentaja Kent Nielsenin potkujen jälkeen.  Jensenin johdolla pitkään alisuorittanut Brøndby sijoittui kaudella 2010/11 Tanskan liigassa jo kolmanneksi. Kausi 2011/12 lähti kuitenkin käyntiin surkeasti ja seuran vajottua liigan häntäpäähän Jensen sai potkut tehtävästään lokakuun lopussa 2011.
Kesäkuussa 2012 Jensenistä tuli Tanskan 2. divisioonassa pelaavan BK Fremin päävalmentaja.  Hän jätti seuran huhtikuussa 2014.
Ura valmentajana > Meriitit valmentajana

Tanskan naisten mestaruus (2): 2006, 2007
Tanskan naisten cup: 2007
Huone kaupungissa

| Huone kaupungissa> Une Chambre en ville |
| --- | --- |

Ohjaaja:  Jacques Demy
Käsikirjoittaja:  Jacques Demy
Tuottaja:  Christine Gouze-Rénal
Säveltäjä:  Michel Colombier
Kuvaaja:  Jean Penzer
Leikkaaja:  Sabine Mamou
Pukusuunnittelija:  Rosalie Varda
Pääosat:   Dominique Sanda  Richard Berry  Danielle Darrieux  Michel Piccoli 
Valmistustiedot
Valmistusmaa:  Ranska Italia
Ensi-ilta:  1982
Kesto:  92 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Huone kaupungissa (Une Chambre en ville) on ranskalainen musikaalielokuva vuodelta 1982. Se on ohjannut ja käsikirjoittanut Jacques Demy. Se on musikaali, jonka jokainen vuorosana lauletaan samaan tyyliin kuin Demyn 1960-luvun elokuvissa Cherbourgin sateenvarjot ja Rochefortin tytöt. Elokuva voitti Prix Mélièsin ja se nimettiin ehdolle yhdeksään César-palkintoon. Musiikin sävelsi Michel Colombier.
Juoni

Elokuva tapahtuu Nantesin satamakaupungissa vuonna 1955, suuren lakon aikana. Nuori satamatyöläinen, lakkolainen François Guilbaud vuokraa huoneen leskeksi jääneeltä, yläluokkaan kuuluvalta rouva Langloisilta. Françoisin tyttöystävä Violette Pelletier asuu äitinsä kanssa ja haluaa mennä naimisiin. François ei ole tästä innostunut, osittain siksi että hänellä ei ole rahaa eikä asuinpaikkaa.
François tapaa kadulla kauniin, pelkkään turkikseen pukeutuneen naisen. Nainen on Édith Leroyer, joka elää onnettomassa avioliitossa televisioliikkeen omistajan kanssa ja työskentelee sivutoimisesti prostituoituna. Heidän välilleen syntyy suhde. Tapahtumat saavat pian traagisia ja melodramaattisia käänteitä.
Näyttelijät

| 0 | 1 | 2 |
| --- | --- | --- |
|  Dominique Sanda  | … |  Èdith Leroyer   |
|  Danielle Darrieux  | … |  Margot Langlois   |
|  Richard Berry  | … |  François Guilbaud   |
|  Michel Piccoli  | … |  Edmond Leroyer   |
|  Fabienne Guyon  | … |  Violette Pelletier   |
|  Anna Gaylor  | … |  Rouva Pelletier   |
|  Jean-François Stévenin  | … |  Dambiel   |
|  Jean-Louis Rolland  | … |  Ménager   |
|  Marie-France Roussel  | … |  Sforza   |
|  Georges Blaness  | … |  CRS:n johtaja   |
|  Yann Dedet  | … |  Työläinen   |
|  Nicolas Hossein  | … |  Työläinen   |
|  Gil Warga  | … |  Työläinen   |
|  Antoine Mikola  | … |  Työläinen   |
|  Marie-Pierre Feuillard  | … |  Nainen lapsen kanssa   |